**ПРОТОКОЛ № 2**

Днес, 20.01.2022 г. от 12:00 часа, на пл. „ Възраждане” № 1, партер, се проведе заседание на ОИК- Котел.

Заседанието се откри от председателя на ОИК Цветомира Кънева в 12:00 часа.

На заседанието присъстват 13 членове на ОИК, съгласно присъствен лист, налице е кворум и комисията може да заседава и взема решения.

Пристъпи се към докладване на дневния ред:

Заседанието да се проведе при следния ДНЕВЕН РЕД:

1. Определяне на необходимостта от наемане на IT специалист, който да подпомага дейността на ОИК в организиране и произвеждане на частичен избор за Кмет на кметство с.Тича, насрочен за 27 февруари 2022 г. Определяне на конкретно лице и определяне размера на възнаграждението.

2. Утвърждаване на единна номерация на издаваните удостоверения на партии, коалиции, местни коалиции и инициативни комитети, регистрирани в ОИК за участие в частичен избор за Кмет на кметство с.Тича, насрочен за 27 февруари 2022 г.

3. Формиране на единните номера на избирателните секции в община Котел за при провеждане на частичен избор за кмет на кметство с.Тича на 27.02.2022 г. при произвеждане на частичен избор за Кмет на Кметство насрочен за 27 февруари 2022г.;

4.Други.

**Проектът беше подложен на поименно гласуване.**

|  |  |
| --- | --- |
| **РЕЗУЛТАТ ОТ ПОИМЕННО**  **ГЛАСУВАНЕ** | **ГЛАСУВАЛ**  **ЗА/ПРОТИВ/ОТСЪСТВА** |
| **Цветомира Иванова Кънева** | **„ЗА”** |
| **Радосвета Стефанова Кичукова** | **„ЗА”** |
| **Фатме Хюсеинова Башева** | **„ЗА”** |
| **Събина Георгиева Георгиева** | **„ЗА”** |
| **Радостина Жечева Кънева** | **„ЗА”** |
| **Яница Георгиева Каранашева** | **„ЗА”** |
| **Пенка Костадинова Андонова** | **„ЗА”** |
| **Иванка Стоянова Вълчева** | **„ЗА”** |
| **Мария Радославова Стоянова** | **„ЗА”** |
| **Стефан Димитров Стефанов** | **„ЗА”** |
| **Димитър Любозаров Въндев** | **„ЗА”** |
| **Здравка Любенова Русева** | **„ЗА”** |
| **Красимира Станева Иванова** | **„ЗА”** |

Дневният ред се прие от ОИК с мнозинство от 13 гласа “ЗА”.

**По т.1 от дневния ред:** председателят на комисията прочете проект на решение - Определяне на необходимостта от наемане на IT специалист, който да подпомага дейността на ОИК в организиране и произвеждане на частичен избор за Кмет на кметство с.Тича, насрочен за 27 февруари 2022 г. Определяне на конкретно лице и определяне размера на възнаграждението.

На основание чл. 87, ал. 1, т. 1 от Изборния кодекс, във връзка с Решение № 484-МИ от 29 юли 2021 г. относно определяне на възнагражденията на членовете на ОИК, СИК/ПСИК и специалисти за произвеждане на частичните избори за кметове на 3 октомври 2021 г., приложимо, съгласно Решение № 1072-МИ/18.01.2022 г. на ЦИК, ОИК Котел,

РЕШИ :

1. ОИК Котел има необходимост от наемането на един IT специалист, който да подпомага дейността на ОИК в организиране и произвеждане на частичен избор за Кмет на кметство с.Тича, при произвеждане на частични избори, насрочени за 27 февруари 2022 г.

2.  Назначава ХЮЛИЯ ДУРАЛИЕВА ХАЛИЛОВА, ЕГН ………….., с адрес: с.Ябланово, ул.“Ягода“ №7, като IT специалист към ОИК - Котел за периода от 20.01.2022 г. до 7 дни от обявяване на изборния резултат.

3. Определя еднократно възнаграждение на IT специалист ХЮЛИЯ ДУРАЛИЕВА ХАЛИЛОВА в размер на 780.00 лв.

4. Назначеното лице следва да  подпомага дейността на ОИК в организиране и произвеждане на частичен избор за Кмет на кметство с.Тича, насрочен за 27 февруари 2022 г., като осигурява техническо организиране на заседанията, поддръжка на страницата, електронната поща и регистрите, водени от ОИК. ОИК Котел може да възлага и други дейности на специалиста.

Заверено копие от решението да се изпрати на Кмета на община Котел   за сключване на граждански договор с назначеното  лице.

Препис от решението да се изпрати до ЦИК за сведение.

Решението подлежи на оспорване в тридневен срок от обявяването му по реда на чл. 88 от ИК.

**По т.2 от дневния ред:** - председателят на комисията прочете проект на решение - Утвърждаване на единна номерация на издаваните удостоверения на партии, коалиции, местни коалиции и инициативни комитети, регистрирани в ОИК за участие в частичен избор за Кмет на кметство с.Тича, насрочен за 27 февруари 2022 г.

На основание чл.87, ал.1, т.1 от Изборния кодекс, ОИК Котел,

РЕШИ :

ОИК Котел издава удостоверения  на партии, коалиции, местни коалиции и инициативни комитети, регистрирани в ОИК Котел за участие в частичен избор за Кмет на кметство с.Тича, насрочен за 27 февруари 2022 г., които имат единна последователна номерация от номер 1. Датата на удостоверението е датата на неговото издаване.

Решението да се обяви на  определеното място от ОИК – Котел  и да се публикува в интернет страницата на комисията.

Решението подлежи на обжалване пред Централната избирателна комисия в тридневен срок от обявяването му.

**По т.3 от дневния ред -** председателят на комисията прочете проект на решение - Формиране на единните номера на избирателните секции в община Котел за при провеждане на частичен избор за кмет на кметство с.Тича на 27.02.2022 г. при произвеждане на частичен избор за Кмет на Кметство насрочен за 27 февруари 2022г.;

В ОИК Котел е постъпила  Заповед № РД – 13 -22 /20.01.2022 г.   на Кмета на Община Котел, с входящ номер № 147 от 20.01.2022 г. на ОИК Котел, с които се образува избирателна секция и се утвърждава номера и адреса й, за произвеждане частичен избор за кмет на кметство с.Тича, насрочен за 27 февруари 2022 г.

Съгласно Решение № 570-МИ/ 26.07.2019 г. на ЦИК, във връзка с Решение № 1072-МИ/18.01.2022 г. на ЦИК единният номер на всяка избирателна секция се състои от девет цифри, групирани във вида: АА ВВ СС ХХХ , където:

АА   е номерът на областта  в настоящия случай -20 ;

ВВ е номерът на общината в съответната област съгласно Единния класификатор на административно-териториалните и териториалните единици (ЕКАТТЕ)-за община Септември е  11;

СС е номерът на административния район за градовете  София, Пловдив и Варна съгласно ЕКАТТЕ, а за останалите се записва 00 (нула-нула).

ХХХ е номерът на секцията в общината, определена със Заповед на Кмета на общината за образуване на избирателните секции на територията на съответната община. По отношение на община Котел, със Заповед № РД – 13 -22 /20.01.2022 г.    на Кмета на общината е образувал избирателна секция, утвърдил е номерацията и адреса й – 027 с местонахождение Кметството на с.Тича.

 На основание чл. 87, ал. 1, т. 7 от Изборния кодекс и № 570- МИ/ 26.07.2019 г. на ЦИК, във връзка с Решение № 1072-МИ/18.01.2022 г. на ЦИК, ОИК – Котел

**РЕШИ:**

1. Формира и утвърждава следните единни номера на избирателните секции в община Котел за произвеждане на частичен избор за кмет на кметство с.Тича, насрочен на 27.02.2022 г.

                   20                       11                 00                           027

АА- „избирателен район“ ВВ- „община“ СС-„адм. район“    ХХХ-„секция“

Препис от решението да се изложи на информационното табло и на интернет страницата на  Общинска избирателна комисия - Котел.

Решението подлежи на обжалване пред Централната избирателна комисия в тридневен срок от обявяването му, съгласно чл.88, ал.1 от ИК.

**По т.4. от дневния ред** – не постъпиха въпроси за обсъждане

**След изчерпване на дневния ред, заседанието на ОИК – Котел бе закрито от председателя на комисията.**

**ПРЕДСЕДАТЕЛ:** /п/.....................  
/Цветомира Кънева/

**СЕКРЕТАР:** /п/........................  
/Събина Георгиева/